cyanic-selkie/wikianc huggingface dataset:
დიდი ატენის წმინდა ბარბარეს ეკლესია
ეკლესია დარბაზულია (5,7 × 4,2 მ), ნაგებია ნატეხი ქვით. ძლიერ დაზიანებულია — მთლიანად ჩანგრეულია კამარა. სწორკუთხა შესასვლელი სამხრეთ კედლის დასავლეთ ნაწილშია. ნალისებრ აფსიდში ვიწრო სწორკუთხა სარკმელი და ორი ასეთივე ნიშია. სამხრეთ კედელშიც სწორკუთხა სარკმელია.
ლიტერატურა
კატეგორია:გორის მუნიციპალიტეტის ტაძრები
11
გარდაიცვალნენ
*
10er
ურუმაკოს მუნიციპალიტეტი
ურუმაკოს მუნიციპალიტეტი (Municipio Urumaco) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 752 კმ². 2001 წლის მოსახლეობის აღწერის მიხედვით ურუმაკოს მუნიციპალიტეტში ცხოვრობდა 6 861 ათასი ადამიანი. მოსახლეობის სიმჭიდროვე შეადგენს 9,12 ადამიანს 1 კვადრატულ კილომეტრზე. მთავარი ქალაქია ურუმაკო.
იხილეთ აგრეთვე
კატეგორია:ფალკონის შტატის მუნიციპალიტეტები
კუზოვლევო (ხაროვსკის რაიონი)
კუზოვლევო (Кузовлево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 15 ადამიანს შეადგენდა.
დემოკრატიული კავშირი ინტეგრაციისთვის
დემოკრატიული კავშირი ინტეგრაციისთვის (Демократска унија за интеграција, Bashkimi Demokratik për Integrim) — უმსხვილესი პოლიტიკური პარტია, რომელიც ასახავს ალბანელთა ინტერესს მაკედონიაში.
იდეოლოგია და სიმბოლიკა
პარტიის ემბლემაზე გამოსახულ ექვს ვარსკვლავს უკავშირებენ დიდი ალბანეთის ექვს ნაწილს — ჰიპოთეზურ ტერიტორიას, რომლის პოლიტიკური გაერთიანებასაც საკუთარ ვალდებულებად მიიჩნევენ ალბანელი ნაციონალისტები.
რესურსები ინტერნეტში
კატეგორია:სეპარატისტული პარტიები კატეგორია:მაკედონიის ნაციონალისტური პარტიები კატეგორია:მაკედონიის პოლიტიკური პარტიები
ახუპაჭი
ახუპაჭი — მთა საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონზე, მდინარეების კელასურისა და ამტყელის წყალგამყოფზე, მდინარე მაჭარის სათავეებში. სიმაღლე ზღვის დონიდან 1381 მ. აგებულია ნეოგენური ქვიშაქვებით, თიხებითა და კონგლომერატებით. აქვს მობტყელებული წვერო, დასავლეთი კალთა ციცაბოა, დანარჩენი — დამრეცი. შემოსილია ფართოფოთლოვანი ტყით.
სქოლიო
კატეგორია:აფხაზეთის ავტონომიური რესპუბლიკის მთები
მაინის ფრანკფურტის მეტროპოლიტენი
200px|thumb|სადგურ ბორნგეიმ-მიტეზე მიმავალი მატარებელი მაინის ფრანკფურტის მეტროპოლიტენი (გერმ. U-Bahn Frankfurt) — შედგება 7 ხაზისგან U1 — U7. თავისი არსით სისტემა არის შტადტბანი (ან ჩქაროსნული ტრამვაი): რიგ ადგილებში, ტრამვაის გზები გადატანილია მიწისქვეშ, ზოგან კი - მოშორებულია მანქანების ნაკადს. ხაზზე U4 დღემდე შემორჩენილია რეგიონი, სადაც რელსები დაგებულია შეერთებულ მონაკვეთზე და მგზავრთა გადმოსხმა, 2 სადგურზე, პირდაპირ სავალ ნაწილზე ხდება. ქალაქის ცენტრალურ ნაწილში ყველა ხაზი მიწისქვეშაა, გარე უბნებში ხაზი გარეთ გამოდის და მატარებლები ქუჩებში მოძრაობენ. მეტროს ხაზები (უკვე მიწაზე) სცილდება ფრანკფურტის საზღვრებს და მიდის ქალაქებამდე ბად-ჰომბურგი და ობერურზელი.
მეტროს მუშაობას ხელმძღვანელობს ორგანიზაცია VGF (გერმ. Stadtwerke Verkehrsgesellschaft Frankfurt am Main mbH).
ხაზები იყოფა 3 ჯგუფად: A (U1, U2, U3), B/D (U4, U5) და С (U6, U7). სულ არის 27 მიწისქვეშა და 58 მიწაზე არსებული სადგური. ხაზთა საერთო სიგრძეა - 60 კმ.. 2000 წელს მგზავრთა წლიურმა ნაკადმა შეადგინა 94 მლნ. ადამიანი.
ხაზებზე U4, U5, U6 და U7 გამოიყენება ტრამვაის მსგავსი ვაგონები.
ხაზები
thumb|center|400px|ფრანკფურტის მეტროს ხაზთა სქემა
დღეისათვის ფრანკფურტის მეტროს გააჩნია 7 ხაზი.
რესურსები ინტერნეტში
კატეგორია:გერმანიის მეტროპოლიტენები კატეგორია:მაინის ფრანკფურტი
Rhytidoponera atropurpurea
Rhytidoponera atropurpurea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
საძროხე (მთა)
საძროხე — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ხისოს წყლის სათავეში. სიმაღლე 2852 მ. აგებულია იურული თიხაფიქლებითა და ქვიშაქვებით. მთის კალთები შემოსილია სუბალპური და ალპური მდელოებით.
ლიტერატურა
კატეგორია:კახეთის მხარის მთები კატეგორია:თუშეთ-ხევსურეთის კავკასიონის მთები
ტოლიატი
ტოლიატი (Тольятти, 1964 წლამდე — სტავროპოლი, Σταυρούπολη — „ჯვრის ქალაქი“; გვხვდება ქალაქის არაოფიციალური დასახელებაც: სტავროპოლი მდინარე ვოლგაზე ან ვოლგის სტავროპოლი) — ქალაქი სამარის ოლქში, რუსეთი, სტავროპოლის რაიონის ადმინისტრაციული ცენტრი, შედის სამარა-ტოლიატის აგლომერაციის შემადგენლობაში.
ქალაქი მდებარეობს მდინარე ვოლგის მარცხენა ნაპირზე. 2012 წლის მონაცემებით ტოლიატის საქალაქო ოკრუგის მოსახლეობა 719 600 ადამიანს შეადგენდა. ამ მონაცემებით, ტოლიატი რუსეთის უდიდესი ქალაქია, თუ არ ჩავთვლით ფედერაციის სუბიექტების დედაქალაქებს.
ტოლიატი დააარსა ვასილი ტატიშჩევმა 1737 წელს, როგორც ქალაქი-ციხესიმაგრე, მომთაბარეებისა და ნათელღებული კალმიკებისგან თავდასაცავად. XIX საუკუნესა და XX საუკუნის დასაწყისში ცნობილი იყო, როგორც კლიმატური კურორტი და კუმისით მკურნალობის ადგილი. 1953-1955 წლებში ქალაქი შედარებით მაღლობ ტერიტორიაზე გადაიტანეს, რადგან კუიბიშევის წყალსაცავის შექმნის შემდეგ ძველი ქალაქი დაიტბორა. 1964 წლიდან ქალაქი იტალიელი კომუნისტის პალმირო ტოლიატის სახელს ატარებს. 1970-იან წლებში ქალაქის მოსახლეობამ მკვეთრი მატება დაიწყო, რაც დაკავშირებული იყო კომპანია „ავტოვაზის“ მშენებლობასთან, რომელიც დღესაც მნიშვნელოვან საწარმოს წარმოადგენს.
ქალაქი საავტომობილო და ქიმიური მრეწველობის, ასევე სარკინიგზო, სამდინარო და საავტომობილო ტრანსპორტის ცენტრს წარმოადგენს. უახლოესი აეროპორტი კურუმოჩია. ქალაქი, მდინარე ვოლგის გასწვრივ დაახლოებით 30 კილომეტრზეა გაშენებული და 3 რაიონისგან შედგება: ავტოზავოდსკის, ცენტრალური და კომსომოლსკის რაიონები. ქალაქში მოტოსპორტისთვის ხელსაყრელი პირობებია, ყოველწლიურად ქალაქში გამართულ მოტო-შოუებზე მთელი რუსეთიდან და დსთ-ის ქვეყნებიდან ჩადიან ხალხი.
ტოლიატში ხუთი უმაღლესი სასწავლებელია, მათ შორის უძველესი ტოლიატის სახელმწიფო უნივერსიტეტია; მოქმედებს რამდენიმე სამეცნიერო-კვლევითი ინსტიტუტი. ასევე მრავალი მუზეუმი, თეატრი, ქალაქის სიმფონიური ორკესტრი, ფილარმონია. ქალაქის დღე აღინიშნება ზაფხულის პირველ შაბათ-კვირას. ქალაქის შემოგარენში ყოველწლიურად ტარდება ვალერი გრუშინის სიმღერების ფესტივალი, სადაც რამდენიმე ათასი მონაწილე იკრიბება. ტოლიატი ორგანიზაცია „Rotary International“-ის წევრია.
დაძმობილებული ქალაქები
პარტნიორი ქალაქები :
სქოლიო
კატეგორია:სამარის ოლქის ქალაქები
ალექსანდრე რეხვიაშვილი (ფეხბურთელი)
ალექსანდრე (ალეკო) რეხვიაშვილი (დ. 6 აგვისტო, 1974) — ქართველი საფეხბურთო ფუნქციონერი და ყოფილი ნახევარმცველი, ამჟამად დინამო თბილისის სპორტული დირექტორი.
რეხვიაშვილმა საკლუბო კარიერა 1991 წელს იბერია-დინამო თბილისში დაიწყო. 1997 წელს წავიდა ლატვიის ჩემპიონ გუნდ სკონტოში, სადაც თანდათან გახდა ლატვიის ჩემპიონატის ერთ-ერთი საუკეთესო დაცვითი ნახევარმცველი, 2000-01 წლებში კი ლიგის საუკეთესო მოთამაშედ დასახელდა. 2003 წელს ალეკომ სკონტო დატოვა, რის შემდეგაც მცირე ხნიანი პერიოდებით თამაშობდა ითამაშა კლუბებში: რუსული ტორპედო-მეტალურგი, მეტალურგი რუსთავი, ლატვიური ვენტსპილსი, აზერბაიჯანული ბაკუ და ისევ ლატვიური იურმალა, სადაც დაასრულა კიდეც კარიერა. საქართველოს ნაკრებში 1999-2006 წლებში ჩაატარა 21 თამაში.
საფეხბურთო კარიერის დასრულების შემდეგ იყო მწვრთნელ-სელექციონერი, მუშაობდა ინტერ ბაქოში, შემდეგ ამავე კლუბის სპორტული დირექტორი, იმუშავა ასევე სოლიგარსკის შახტიორში. 2021 წლიდან დინამო თბილისის სპორტული დირექტორია.
სქოლიო
კატეგორია:ქართველი ფეხბურთელები კატეგორია:დაბადებული 6 აგვისტო კატეგორია:დაბადებული 1974 კატეგორია:თბილისის დინამოს ფეხბურთელები
წრიული გზა (ისლანდია)
წრიული გზა (ისლ. Þjóðvegur 1 ან Hringvegur) ისლანდიის მთავარი სატრანსპორტო არტერია. გზის სიგრძე შეადგენს 1339 კმ. მისი მშენებლობა დასრულდა 1974 წელს. გზა იწვევს ტურისტების დიდ ინტერესს, რადგანაც ის აერთიანებს ისლანდიის დასახლებულ ტერიტორიებს მთლიანად.
რესურსები ინტერნეტში
კატეგორია:ისლანდია
პრეტენდენტთა V ტურნირი მსოფლიოს პირველობაზე ჭადრაკში ვაჟთა შორის
2 მაისი - 26 ივნისი 1962 ვილემსტადი, კიურასაო
ტურნირში დაშვებული იყვნენ მსოფლიოს ექს-ჩემპიონი, მიხეილ ტალი, წინა პრეტენდენტთა ტურნირის მეორე პრიზიორი, პაულ კერესი და საზონათაშორისო ტურნირის პირველი ექვსი პრიზიორი.
მესამე წრის შემდეგ ავადმყოფობის გამო ტურნირს გამოაკლდა მ. ტალი. ლიდერობისათვის იბრძოდნენ მხოლოდ საბჭოთა მოჭადრაკეები. საბოლოოდ წარმატება წილად ხვდა ტიგრან პეტროსიანს.
! style="background: #ddffdd;"|# ! s! style="background: #ddffdd;"|მოჭადრაკე ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|ქ
სამორის მუნიციპალიტეტი (ფალკონი)
სამორის მუნიციპალიტეტი (Municipio Zamora) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 619 კმ². 2001 წლის მოსახლეობის აღწერის მიხედვით სამორის მუნიციპალიტეტში ცხოვრობდა 30 214 ათასი ადამიანი. მოსახლეობის სიმჭიდროვე შეადგენს 48,8 ადამიანს 1 კვადრატულ კილომეტრზე. მთავარი ქალაქია პუერტო-კუმარებო.
პრეტენდენტთა V ტურნირი მსოფლიოს პირველობაზე ჭადრაკში ვაჟთა შორის
დამატენითი მატჩი მეორე ადგილისათვის
მოსკოვი 1962
! style="background: #ddffdd;"|# ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|ქ
კატეგორია:მსოფლიო ჩემპიონატი ჭადრაკში
სამორის მუნიციპალიტეტი (ფალკონი)
იხილეთ აგრეთვე
კატეგორია:ფალკონის შტატის მუნიციპალიტეტები
ილუმინატები
thumb|ადამ ვაისჰაუპტი — „ბავარიელი ილუმინატების“ ორდენის დამფუძნებელი ილუმინატები (illuminati — „განათლებულნი“, Illuminatenorden) — სახელწოდება, რომელიც საუკუნეების განმავლობაში აერთიანებდა სხვადასხვა ოკულტურ და ფილოსოფიურ მიმდინარეობათა წარმომადგენლებს. ტერმინი „ილუმინატები“ გამოიყენებოდა გერმანული ფარული ორგანიზაციის მიმართ, რომელიც 1776 წელს დააარსა განმანათლებლური ხანის გერმანელმა პროფესორმა ადამ ვაისჰაუპტმა. დღესდღეობით, აღნიშნული ტერმინი ხშირად გამოიყენება „შეთქმულების თეორიაში“, რომლის მიზანსაც წარმოადგენს არსებული მსოფლიო წყობის შეცვლა და ახალი მსოფლიო წესრიგის (Novus Ordo Seclorum) დამყარება.
ისტორია
მინიატიურა|მარჯვნივ|ადლოფ ნიგე — ადამ ვაისჰაუპტის თანამოაზრე „ბავარიელი ილუმინატების“ ორდენი დაარსდა ადამ ვაისჰაუპტის მიერ ინგოლშტადტის უნივერსიტეტი 1776 წლისს 1 მაისს და თავდაპირველად მხოლოდ 5 წევრისაგან შედგებოდა. ვაისჰაუპტს სურდა, რომ ფარულ ორგანიზაციას ეტარებინა სახელწოდება „პერფექტებილისტები“ (Perfectibilists). პროფესორი იმედოვნებდა, რომ შეძლებდა მასონური ტრადიციების საფუძველზე ჩამოეყალიბებინა საკუთარი ფარული ორგანიზაცია, თუმცა მოგვიანებით აზრი შეიცვალა, რადგან მასონური „საიდუმლოებანი“ სერიოზულ შინაარს მოკლებულად მიიჩნია.
პროფესორი ადამ ვაისჰაუპტი დეიზმისა და განმანათლებლობის ლიბერალურ იდეათა ცნობილი მიმდევარი იყო, იგი მიზნად ისახავდა საკუთარი ორდენის გამოყენებას აღნიშნულ მოძღვრებათა გავრცელებისა და პოპულარიზაციისათვის. ვაისჰაუპტს მიაჩნდა, რომ ადამიანი თავისი ბუნებით არ წარმოადგენდა ბოროტებას — უარყოფითად მასზე მოქმედებდა გარესამყარო, კერძოდ კი სახელმწიფო და რელიგია. შესაბამისად, თუკი ადამიანი შეძლებს აღნიშნულ სოციალურ ინსტიტუტთა ზემოქმედებისაგან გათავისუფლებასა და საკუთარი ცხოვრების საღი გონებით წარმართვას, ზნეობრივი პრობლემები აღარ იარსებებენ. ილუმინატების მთავარ მიზნად გამოცხადებული იყო კაცობრიობის ცნობიერების ამაღლება და მისი სრულყოფა „ახალი იერუსალიმის მშენებლობის“ გზით.
„წიგნის ჭია“ — ასე მოიხსენიებდნენ ვაისჰაუპტს. მისი ძირითადი კონცეფცია იყო შეექმნა და ჩამოეყალიბებინა ელიტარული ჯგუფი, რომელიც შეძლებდა ბავარიის მართვას. არსებობის პირველ ხანებში „ბავარიელი ილუმინატები“ წევრებად იწვევდნენ ინგოლშტადტის უნივერსიტეტის პროფესორებს, მაგრამ ორდენის რიგები ნელა ივსებოდა — მეცნიერთა და საზოგადო მოღვაწეთა გარკვეული ნაწილი ადვილად გაეხვია ვაისჰაუპტის ინტრიგულ კონცეფციაში და შემოქმედებითი კარიერის გაფართოების მიზნით გაწევრიანდნენ ორდენში, თუმცა მალევე დატოვეს მისი რიგები. ამ პრობლემის გადასაჭრელად 1777 წელს ვაისჰაუპტი გაწევრიანდა მიუნხენის მასონურ ლოჟაში, თუმცა ვაისჰაუპტის ორდენის პოპულარიზაციაში მთავარი წვლილი მიუძღვოდა ბარონ ადოლფ ნიგეს, რომელიც პროფესორის თანამოაზრე გახდა. თავდაპირველად ნიგეც ამაოდ ცდილობდა ახალი თაობის გერმანელი განმანათლებლების ისეთი წევრების გადმობირებას, როგორებიც არიან — ფრიდრიხ შილერი, გოტჰოლდ ეფრაიმ ლესინგი, იმანუელ კანტი, ფრიდრიხ ჰეგელი, თუმცა 1782ს წლის აგვისტოში შედგა ვილჰელმსბადის მასონური კონვენტი, რომლის მთავარ საკითხს წარმოადგენდა ფარულ ორგანიზაციათა პოზიციების დაახლოება. მრავალი მასონი გაწევრიანდა ილუმინატების გაერთიანებაში იმ აქტიური პროპაგანდის შედეგად, რომელსაც ეწეოდნენ ადამ ვაისჰაუპტი და ადოლფ ნიგე.
1777 წელს ჰერცოგი კარლ IV თეოდორი გახდა ბავარიის მმართველი, მან აქტიური ბრძოლა დაიწყო განმანათლებლური აბსოლუტიზმისა და ფარული ორგანიზაციების გავრცელების წინააღმდეგ ბავარიის საგრაფოში. სწორედ ამ მიზნით 1785 წელს მან გაანადგურა ილუმინატთა ხელთ არსებული საიდუმლო ინფორმაცია და ლიტერატურა. ორდენის სტრუქტურულ საკითხებთან დაკავშირებით არსებული შეუთანხმებლობის გამო, ნიგე და ვაისჰაუპტი ერთმანეთს დაუპირისპირდნენ, მათი მეტოქეობა ორდენის ხელში ჩაგდებისათვის საბოლოოდ დასრულდა განხეთქილებით 1784 წლის 1 ივლისს — ნიგემ და მისმა თანამოაზრეებმა ორდენი დატოვეს. „ბავარიელი ილუმინატების“ მოღვაწობას 1784-1787 წლებში შედეგად მოჰყვა 4 ბრძანება მათი საქმიანობის აღკვეთის შესახებ — 1784 წელს კარლ თეოდორმა კატეგორიულად აკრძალა ფარულ საზოგადოებათა და ორგანიზაციათა საქმიანობა. 1785 წელს სასამართლომ მასონებსა და ილუმინატებს ბრალი დასდო სახელმწიფო ღალატსა და მწვალებლობაში. 1786 წელს ხელისუფლებამ გაჩხრიკა ორდენის ერთ-ერთი გავლენიანი წევრის — ფრანც ხავიერ ფონ ცვაკის სახლი, აღმოჩენილ იქნა დიდი რაოდენობით წიგნები და დოკუმენტები, რომლებიც ეხებოდნენ ორდენის წევრებსა და მათ საქმიანობას. ამის შემდგომ ფარული ორგანიზაცია კიდევ ერთხელ მოექცა ბავარიის მთავრობის ყურადღების ცენტრში — 1787 წელს „ბავარიელი ილუმინატების“ ორდენის წევრობა დანაშაულად გამოცხადდა და სიკვდილით ისჯებოდა. რომის პაპმა პიუს VI-მ დაგმო საიდუმლო ორდენის მოძრაობა, ილუმინატები კათოლიკური ეკლესიის მტრებად გამოაცხადა და გაასამართლა კიდეც ორდენის წევრები .საბოლოოდ, ორდენი დაიშალა, ადამ ვაისჰაუპტი ბავარიიდან გაიქცა და მთელი სიცოცხლე (გარდაიცვალა 1830 წლის 18 ნოემბერს) დევნილობაში გაატარა.
ორდენის სტრუქტურა
მოგვიანებით, როდესაც ორდენის წევრთა რაოდენობა გაიზარდა, მისი სტრუქტურა შეიცვალა, მიემსგავსა იეზუიტთა ორდენისა და მასონთა ლოჟის სტრუქტურას. ილუმინატები მკაცრად იცავდნენ „იერარქიულ პირამიდას“. საზოგადოების ბირთვს წარმოადგენდა არეოპაგი (Ἄρειος Πάγος), რომელიც შედგებოდა 12 ყველაზე მეტად დამსახურებული წევრისაგან.
„ბავარიელი ილუმინატების“ ორდენის განახლებული სტრუქტურა მოიცავდა შემდეგ საფეხურებს:
ილუმინატები არ ინტერესდებოდნენ ნებისმიერი მსურველით, ისინი თავად ირჩევდნენ ორდენის წევრებს — ეს ხანგრძლივი პროცესი მოიცავდა დაკვირვებას სასურველ კანდიდატზე, მის მომზადებას ორდენში გაწევრიანებისათვის, სპეციალური რიტუალის ჩატარებას (ნაწილობრივ ნასესხებია მასონთაგან), საზეიმო ფიცის დადებასა და ფარული ფსევდონიმის მინიჭებას. თავად ადამ ვაისჰაუპტის ფსევდონიმი იყო „სპარტაკი“.
ინიციაციის შემდეგ ორდენის ახალი წევრები მონაწილეობას იღებდნენ სხვადასხვა ღონისძიებებში, რომლებიც ეძღვნებოდა განმანათლებლობის ეპოქის ფილოსოფოსთა ნაშრომების შესწავლას. იმ შემთხვევაში თუ ახალწვეული უფრო დიდ ინტერესს გამოიჩენდა ორდენის საქმიანობისადმი, ის გადაინაცვლებდა ინიციაციის მომდევნო საფეხურზე.
ორდენს ჰყავდა წარმომადგენლები ევროპის მრავალ ქვეყანაში. მოღვაწეობის ზენიტში მყოფი „ბავარიელი ილუმინატები“ ითვლიდნენ 2 ათას წევრს. ფონ ნიგეს გამოჩენის შემდგომ კი შესაძლებელი გახდა წევრთა შერჩევა უფრო მაღალი წრიდან, ორდენს შეუერთდნენ ცნობილი საზოგადო მოღვაწეები — იოჰან გოტფრიდ ჰერდერი და იოჰან ვოლფგანგ ფონ გოეთე.
ილუმინატები და კონსპიროლოგები
მინიატიურა|მარცხნივ|აუგუსტინ დე ბარუელი — ფრანგი იეზუიტი მღვდელი
1797 წელს აუგუსტინ დე ბარუელმა გამოაქვეყნა წიგნი „შენიშვნები იაკობინელების ისტორიის შესახებ“ ( Mémoires pour servir à l’Histoire du Jacobinisme), სადაც ის აღწერს ილუმინატთა ხელმძღვანელობით განხორციელებულ გლობალურ შეთქმულებას, რის შედეგსაც წარმოადგენდა საფრანგეთის დიდი რევოლუცია. ილუმინატების შემდეგ სამიზნედ ავტორი მიიჩნევდა სახელმწიფოებრიობისა და ქრისტიანობის განადგურებას. შეთქმულებაში მონაწილე ფარულ ორგანიზაციათა შორის დასახელებულნი არიან როზენკრეიცერები (იგივე, „ვარდისა და ჯვრის საძმო“), ტამპლიერები და იაკობინელები. დე ბარუელმა ადამ ვაისჰაუპტი დაახასიათა როგორც „ბუნების ამაზრზენი ახირება“ და ფარულ ორგანიზაციათა საქმიანობისათვის სრული პასუხისმებლობაც მას დააკისრა.
მინიატიურა|მარჯვნივ|ჯონ რიბისონი
ცნობილი ამერიკელი ისტორიკოსი ჯეიმზ ბილინგტონი საკუთარ წიგნში „ცეცხლი ადამიანთა გონებაში“ ( „Fire in the Minds of Men“) გამოთქვამს მოსაზრებას იმის თაობაზე, რომ „ბავარიელი ილუმინატების“ საქმიანობამ არაპირდაპირი ზეგავლენა მოახდინა XIX საუკუნის ევროპაში რევოლუციური განწყობის ჩამოყალიბებასა და განვითარებაზე.
მინიატიურა|მარცხნივ|აშშ-ის სახელმწიფო ბეჭედი
არსებობს მოსაზრება, რომ ამერიკის შეერთებული შტატების დამაარსებლები ასევე წარმოადგენდნენ ილუმინატებს, თუმცა ამის დამადასტურებელი რაიმე ისტორიული საბუთი არ მოიპოვება. აშშ-ის სახელმწიფო ბეჭდის უკანა მხარეს გამოსახულია დაუსრულებელი პირამიდა ყოველისმხედველი თვალით, რომელიც ილუმინატთა სიმბოლოს წარმოადგენს. პირამიდის ირგვლის არის წარწერები — Annuit Coeptis („ის ჩვენ გვმფარველობს“ ასევე „დროა დაიწყოს“) და Novus Ordo Seclorum („ახალი მსოფლიო წესრიგი“). წარწერა გვხვდება თავად პირამიდის საფუძველშიც — MDCCLXXVI, რაც რომაული ნუმეროლოგიის გამოყენების შემთხვევაში ნიშნავს 1776 წელს, თარიღი, როდესაც მიღებულ იქნა ამერიკის შეერთებული შტატების დამოუკიდებლობის დეკლარაცია. ანალოგიური გამოსახულება გვხვდება ამერიკულ ერთდოლარიანზე. კონსპიროლოგების ვერსიით, სინამდვილეში პირამიდაზე მითითებული „1776“ აღნიშნავს არა აშშ-ის დამოუკიდებლობის დეკლარაციის მიღების თარიღს, არამედ „ბავარიელი ილუმინატების“ საზოგადოების დაარსებას (1776 წლის 1 მაისი). ამასთან, ცნობილია, რომ აშშ-ის რიგით მესამე პრეზიდენტი, ტომას ჯეფერსონი სიმპათიას გამოხატავდა ადამ ვაისჰაუპტის ილუმინატთა ორდენისადმი, რამაც მასობრივ „კონსპირაციულ ისტერიას“ დაუდო საფუძველი.
სქოლიო
კატეგორია:საიდუმლო ორგანიზაციები კატეგორია:დეიზმი კატეგორია:XVIII საუკუნე
სან-გონსალუ-დუ-ამარანტი (რიუ-გრანდი-დუ-ნორტი)
სან-გონსალუ-დუ-ამარანტი (São Gonçalo do Amarante) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 15 მეტრზე. მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მაკაიბის შემადგენლობაში.
2010 წლის მონაცემებით, მოსახლეობა 87 668 ადამიანს შეადგენდა, მოსახლეობის სიმჭიდროვე 0.04 კმ²-ზე. ფართობი 2 490 124 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
12
გარდაიცვალნენ
*
პალია
პალია — გოჭალას გვარის მტკნარი წყლის თევზების ჯგუფი.
ბილეჯიქის პროვინცია
ბილეჯიქის პროვინცია (Bilecik ili) — პროვინცია (ილი) ჩრდილო-დასავლეთ თურქეთში, ისტორიულ–გეოგრაფიულ პროვინცია აღმოსავლეთ თრაკიაში, მარმარილოს ზღვის რეგიონში. ადმინისტრაციული ცენტრი – ქალაქი ბილეჯიქი. აღმოსავლეთით ესაზღვრება ბოლუ, ჩრდილოეთით – საქარია, დასავლეთით ბურსა, სამხრეთით – ქუთაჰია, ხოლო სამხრეთ–აღმოსავლეთით ესქიშეჰირი
მოსახლეობა 225,381 ათ. მცხოვრები (2010), უდიდესი ქალაქი: ბილეჯიქი (34 ათ. მცხოვრები, 2000).
სქოლიო
კატეგორია:თურქეთის პროვინციები
Rhytidoponera aurata
Rhytidoponera aurata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
რუისპირი
რუისპირი — სოფელი საქართველოში, თელავის მუნიციპალიტეტში, მდებარეობს მდინარე თურდოს (ალაზნის მარჯვენა შენაკადი) მარცხენა მხარეს. თემის ცენტრი (სოფელი: ახატელი). ზღვის დონიდან 600 მეტრი, თელავიდან 7 კილომეტრი. 2014 წლის აღწერის მონაცემებით სოფელში ცხოვრობს 2297 ადამიანი.
რუისპირის ტერიტორიაზე მოქმედებს სოფლის კულტურის ცენტრი, სამუსიკო სკოლა, ბაგა-ბაღი და საჯარო სკოლა. სკოლაში ამჟამად 330-მდე მოსწავლე ირიცხება.
ისტორია
რუისპირი თელავიდან ქართლში მიმავალ, მნიშვნელოვან გზაზე მდებარეობდა, რაც ზრდიდა სოფლის მნიშვნელობას, კახეთის სამეფოს წარმოქმნის შემდეგ XVI-XVII საუკუნეებში, რუისპირი კახეთის თავადების — მაყაშვილების სოფლად ითვლებოდა. მათვე ეკუთვნოდათ სოფლის მიმდებარე, ვრცელი საძოვრები და სხვა სავარგულებიც. რუისპირში, მაყაშვილებთან ერთად, მცირე ყმა-მამულს ფლობდნენ აზნაურები: ჩიგილაშვილები, თარხნიშვილები, მდივნები და სხვებიც. ამავე საუკუნეებში პარალელურად იხსენიება სოფელი არტოზანი და „არტოზნელებიც“. მნიშვნელოვანი ადგილმდებარეობის გამო, რუისპირზე მტრის თავდასხმები ძალზე ხშირი იყო, განსაკუთრებით კი XVII-XVIII საუკუნეებში — „ლეკიანობის“ ჟამს. ცნობილია, რომ 1754 წლის ზაფხულში ხუნძახის პატრონმა ლეკთა ბელადმა, მჭადიჯვართან დამარცხებამდე, რუისპირი და იყალთო ერთიანად გადაწვა. მოსახლეობის დაცვის მიზნით, სოფელში აშენდა ორი ციხე-გალავანი: ერთი — სოფლის ჩრდილოეთ განაპირას, ალაზნის მხარეს და მეორე — სამხრეთით. ორივე მაყაშვილებს ეკუთვნოდა.
ქართლ-კახეთის სამეფოს არსებობის დროს რუისპირი ადმინისტრაციულ-ტერიტორიულად III სადროშოს შემადგენლობაში შედიოდა. ომის შემთხვევაში მაყაშვილები „ერთობით, ყმით, საყელოთი“, რუისპირიდან გამოსული ლაშქრის ჩათვლით, რუსთველი ეპისკოპოსის დროშის ქვეშ უნდა დამდგარიყვნენ და როგორც სარდალს, მას უნდა დაქვემდებარებოდნენ. რუისპირის გარდა, ახლომახლო სოფლებიდანაც მოდიოდა ხიზანი. რუისპირის ციხე-გალავნების მნიშვნელობა ამ მხრივ მეტად დიდია. 1762 წელს მიწისძვრის შემდეგ, ერეკლე II-ეს ერთ-ერთი მათგანი შეუკეთებია.
ქართლ-კახეთის სამეფოს გაუქმებისა და რუსული მმართველობის დამყარების შემდეგ, რუისპირი ტფილისის გუბერნიის თელავის მაზრაში შევიდა.
ღირსშესანიშნაობა
სოფელში დგას VI საუკუნის ხუროთმოძღვრების ძეგლი — სამეკლესიიანი ბაზილიკა. რუისპირის მიდამოებშია ასევე ადამაანთ ციხე (XVIII საუკუნის ბოლო მესამედი). გადმოცემის თანახმად სოფლის სამხრეთით, არტოზანის სახელით ცნობილ ადგილზე „შიოს მარნად“ წოდებულ სამონასტრო კომპლექსში, ასურელ მამათაგან ერთ-ერთი - შიო მღვიმელი მოღვაწეობდა. მონასტრის მიმდებარე ტერიტორიაზე ნაპოვნია ნასახლარები და წყლისთვის განკუთვნილი ძველი ჯებირები, რომელთაც დაზიანების კვალი ატყვიათ. ერთ-ერთი ვერსიით მდ. თურდო უწინ გაცილებით მაღლა მოედინებოდა, მომხდარმა წყალდიდობამ დააზიანა ჯებირები და დასახლება. ამის შემდეგ მოსახლეობა ჩრდილოეთით ჩამოსულა და მდინარიდან გამომავალი რუების სიახლოვეს დასახლებულა. ვარაუდობენ, რომ სწორედ აქედან დაედო დასაბამი სოფლის დღევანდელ სახელწოდებას.
სოფელში ერეკლე II-ს საზაფხულო რეზიდენცია ჰქონია. იგი მაყაშვილებთან ჩერდებოდა. აქ „სანიავოს“ სახელწოდებით შემორჩენილია ციხე-გალავანი. შავი ჭირის ერთ-ერთი ეპიდემიის დროს მეფემ მთელი ოჯახით სოფელ რუისპირს შეაფარა თავი.
სოფელში მხოლოდ ერთი, წმინდა ნიკოლოზის სახელობის ეკლესიაა მოქმედი, რომლის რესტავრაცია 2008 წელს დაიწყო და 2011 წელს ნიკოლოზობის დღესთან დაკავშირებით საზეიმოდ გაიხსა.
სქოლიო
კატეგორია:თელავის მუნიციპალიტეტის სოფლები
Anitta (მუსიკოსი)
ლარისა დე მაკედო მაჩადო (Larissa de Macedo Machado; დ. 30 მაერტი, 1993, რიო-დე-ჟანეირო, ბრაზილია) — ბრაზილიელი მომღერალი, სიმღერების ავტორი და ტელეწამყვანი. პოპულარობა მოიპოვა კომპოზიციით „Show das Poderosas".
ადრეული ცხოვრება
ანიტა დაიბადა და გაიზარდა რიო-დე-ჟანეიროს ერთ-ერთ გარეუბანში „Honório Gurgel“. ბებია-ბაბუის დაჟინებული თხოვნით 8 წლის ასაკში მუსიკოსმა სანტა ლუზიას სამრევლო გუნდში დაიწყო გალობა. 11 წლის ასაკში დაიწყო ინგლისური ენის შესწავლა. მუსიკოსი ასევე დაინტერესებული იყო ცეკვით. საშუალო სკოლაში სწავლის დროს, ანიტამ გაიარა კურსი სახელმწიფო მმართველობაში.
ანიტამ თავისი სასცენო სახელი აიღო წიგნიდან Presença de Anita.
კარიერა
2012 წელს მუსიკოსმა გამოუშვა თავისი პირველი სინგლი „Meiga e Abusada". კომპოზიციის წარმატების შემდეგ მან ხელი მოაწერა კონტრაქტს Warner Music Brazil-თან 2013 წლის იანვარში. იმავე წლის ივლისში მან გამოუშვა თავისი სადებიუტო სტუდიური ალბომი.
მუსიკოსის მეორე სტუდიურმა ალბომმა, Ritmo Perfeito (2014), ასევე მიაღწია მცირე კომერციულ წარმატებას ქვეყანაში. 2015 წელს ანიტამ გამოუშვა თავისი მესამე სტუდიური ალბომი სახელწოდებით „Bang“, რომელმაც მიიღო პლატინის სერტიფიკატი. მუსიკოსმა ალბომიდან გამოუშვა ოთხი სინგლი „Deixa Ele Sofrer", „Bang", „Essa Mina é Louca" და „Cravo e Canela".
2016-2018 წლებში ანიტამ ითანამშრომლა სხვადასხვა ცნობილ მუსიკოსთან, როგორიცაა ნაილ როჯერსი, მალუმა, იგი აზალია, მაიორ ლაზერი, Alesso, J Balvin და სხვა.
2017 წელს ანიტამ გამოუშვა თავისი პირველი სიმღერა ესპანურ ენაზე „Paradinha". ამის შემდეგ დაიწყო მუსიკოსმა ესპანურენოვანი ლათინური პოპისა და რეგეტონის ჟანრის სიმღერების წერა. იმავე წელს ანიტამ ითანამშრომლა კოლუმბიელ მომღერალ J Balvin-თან და გამოუშვა კომპოზიცია „Downtown".
2019 წელს გამოუშვა სიმღერები ისეთ არტისტებთან, როგორიცაა მადონა, სოფია რეიესი, რიტა ორა, ლუის ფონსი, ოზუნა და The Black Eyed Peas. კრიტიკოსების დიდი მოწონება დაიმსახურა სამენოვანი მეოთხე სტუდიური ვიზუალური ალბომისთვის, Kisses (2019), რომელმაც მიიღო ნომინაცია ლათინური გრემის ჯილდოზე საუკეთესო ურბანული მუსიკის ალბომის კატეგორიაში.
მუსიკოსმა 2021 წლის ბოლოს გამოუშვა ახალი ესპანურენოვანი სინგლი „Envolver". კომპოზიცია შევიდა მუსიკოსის მეხუთე სტუდიურ ალბომშიVersions of Me (2022). კომპოზიცია პირველ ადგილზე გავიდა Spotify-ზე, რითაც ანიტა გახდა პირველი ბრაზილიელი და ლათინოამერიკელი შემსრულებელი, რომელმაც პლატფორმის ჩარტში პირველი ადგილი დაიკავა.
ჯილდოები
2017 წელს ბილბორდმა სოციალურ მედიაში ერთ-ერთ ყველაზე გავლენიან ვარსკვლავად დასახელდა. 2022 წელს გახდა პირველი ბრაზილიელი არტისტი, რომელმაც მოიგო MTV Video Music Awards და ამერიკული მუსიკალური ჯილდო.
2023 წლის გრემის დაჯილდოებაზე ანიტამ მიიღო „საუკეთესო ახალი არტისტის“ ნომინაცია.
პირადი ცხოვრება
ანიტა ბისექსუალია და არის LGBTQ+ საზოგადოების წევრი. ხვდებოდა Mr. Thug-ს 2011-2012 წლებში. მომღერალს ასევე ჰქონდა ურთიერთობა თავის მოცეკვავე ოჰანა ლეფუნდესთან, ექიმ პამელა ტოსატისთან და მსახიობთან და მოდელთან პაბლო მორაისთან.
2017 წლის 17 ნოემბერს იგი დაქორწინდა ბიზნესმენ ტიაგო მაგალჰაესზე. წყვილი 1 წლის შემდეგ დაშორდა.
2019 წლის ივნისიდან ხვდებოდა პედრო სკუბის, თუმცა ისინი იმავე წლის აგვისტოში დაშორდნენ.
მუსიკოსმა დაიწყო გაბრიელ დევიდთან შეხვედრა 2020 წლის თებერვალში, მაგრამ დაშორდნენ იმავე წლის აპრილში. ერთი თვის შემდეგ, ანიტამ დაიწყო ურთიერთობა ტელეწამყვან გუი არაუხოსთან. წყვილი რამდენიმე თვეში დაშორდა.
2022 წლის 12 ივნისს ანიტამ განაცხადა, რომ ხვდებოდა კანადელ პროდიუსერს Murda Beatz-ს, თუმცა ისინი 2 თვის შემდეგ დაშორდნენ.
2019 წლის იანვარში, დოკუმენტური ფილმის Cowspiracy (2014) ნახვის შემდეგ, მუსიკოსი ვეგანი გახდა.
PETA-მ იგი დაასახელა 2022 წლის ერთ-ერთ ყველაზე ლამაზ ვეგან ვარსკვლავად, მომღერალ/სიმღერების ავტორ ლენი კრავიცთან ერთად.
სქოლიო
კატეგორია:დაბადებული 30 მარტი კატეგორია:დაბადებული 1993 კატეგორია:ბრაზილიელი მუსიკოსები კატეგორია:ბრაზილიელი შემსრულებლები კატეგორია:ბრაზილიელები კატეგორია:ბრაზილიელები საქმიანობის მიხედვით კატეგორია:ბრაზილიელი სიმღერების ავტორები კატეგორია:ლათინოამერიკელი ხალხი
დიდი ატენის წმინდა გიორგის ეკლესია
300px|მინი|წმინდა გიორგის ეკლესია დიდი ატენის წმინდა გიორგის ეკლესია – ეკლესია გორის მუნიციპალიტეტის სოფელ დიდი ატენის ძველ უბანში. ასომთავრული წარწერის მიხედვით აგებულია 1060-1072 წლებში.
ოქროიანთ საყდარი
300px|მინი|ოქროიანთ საყდარი ოქროიანთ საყდარი — ეკლესია გორის მუნიციპალიტეტის სოფელ დიდი ატენის მახლობლად. ატენის სიონის ტაძრის ჩრდილო-დასავლეთით, მისგან 150 მეტრის დაშორებით, კლდის ქიმზე. შედგება ორი ერთმანეთზე მიდგმული ეკლესიისაგან. ეკლესიები თარიღდება გვიანდელი ფეოდალური ხანით.
დიდი ატენის წმინდა გიორგის ეკლესია
ეკლესია დარბაზულია (7,45 X 4,5 მ), ნაგებია ნატეხი და რიყის ქვით. დაზიანებულია ფასადები, სახურავი და ლავგარდანი. თაღოვანი შესასვლელი სამხრეთითაა. აფსიდის ღერძზე სარკმელია, რომლის ორივე მხარეს თითო სწორკუთხა ნიშია. სარკმელი სამხრეთ კედლის აღმოსავლეთ ნაწილშიცაა. აფსიდის იატაკი, დარბაზის იატაკთან შედარებით, სამი საფეხურით მაღალია. დარბაზი გადახურულია ცილინდრული კამარით. სატრიუმფო თაღი თაროსებრ კაპიტელებს ეყრდნობა. კედლებს შიგნით გასდევს ქვის საფეხური. ეკლესია შელესილი ყოფილა. აღმოსავლეთ ფასადის სარკმელს ტუფის ქვის ნახევარწრიული თავსართი და სწორკუთხა არშია აქვს. ქვაზე ამოკვეთილია რამდენიმე ასომთავრული ასო. დასავლეთ ფასადის ფრონტონში ჩასმულ ქვაზე კი შვიდსტრიქონიანი, ძლიერ დაზიანებული ასომთავრული წარწერაა, რომლის მიხედვით ეკლესია აგებული უნდა იყოს ბაგრატ IV-ის მიერ. ჩრდილო-დასავლეთ კუთხეში შემორჩენილია თავდაპირველი თაროსებრი ლავგარდნის გადანაკეცი ხოლო სამხრეთ ფასადზე - ორი ლილვითა და წრეთარგით შედგენილი, გვიანდელი ლავგარდნის ფრაგმენტები.
ლიტერატურა
კატეგორია:გორის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ოქროიანთ საყდარი
ორივე ეკლესია ნაგებია ქვიშაქვის კვადრებით. თავდაპირველად ააგეს სამხრეთით მდგარი დარბაზული ეკლესია (3,9 X 2,7 მ). შენობის სწორკუთხა შესასვლელი ჩრდილოეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია, რომლის ჩრდილოეთით პატარა ნიშია. სატრიუმფო თაღი ნახევარწრიული ფორმისაა. მოგვიანებით კედლის ქიმი ხელოვნური ბაქნით გაზარდეს და სამხრეთის ეკლესიას ჩრდილოეთიდან მიუშენეს მეორე დარბაზული ეკლესია (5,3 X 3,8 მ), რომლის შებრტყელებული ნახევარწრიული აფსიდის ღერძზე თაღოვანი სარკმელია. სარკმლის ორივე მხარეს, სხვადასხვა სიმაღლეზე, სამ-სამი ნიშია, სატრიუმფო თაღი შეისრული ფორმისაა.
ლიტერატურა
კატეგორია:გორის მუნიციპალიტეტის ტაძრები
მაჰმუდ ღაზნევი
მაჰმუდ ღაზნევი ან იამინ ად-დაულა მაჰმუდი (დ. 2 ნოემბერი, 971 — გ. 30 აპრილი, 1030, ღაზნი) — ღაზნევიდების სახელმწიფოს სულთანი 998–1030  წლებში, ნიჭიერი მხედართმთავარი და პოლიტიკოსი. სასტიკად ახშობდა სახალხო მოძრაობას. მაჰმუდ ღაზნევის დროს ღაზნევიანთა სახელმწიფომ პოლიტიკურ ძლიერებას მიაღწია. მაჰმუდ ღაზნევმა მოაწყო მრავალი დამპყრობლური ლაშქრობა, მან 17-ჯერ ილაშქრა ჩრდილოეთ ინდოეთში (1000–1027). ხელს უწყობდა მეცნიერებისა და კულტურის განვითარებას.
რესურსები ინტერნეტში
კატეგორია:ინდოეთის ისტორია კატეგორია:ღაზნევიდები კატეგორია:დაბადებული 2 ნოემბერი კატეგორია:დაბადებული 971 კატეგორია:გარდაცვლილი 30 აპრილი კატეგორია:გარდაცვლილი 1030
საწალიკე
საწალიკე — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს რაჭის ქედზე. სიმაღლე 1996 მ. აგებულია ცარცული ასაკის კირქვებითა და გადოლომიტებული კირქვებით. ჩრდილოეთ-დასავლეთ კალთა დამრეცია და თანაბარი დახრილობით ეშვება შაორის ქვაბულისაკენ. ახასიათებს რელიეფის კარსტული ფორმები. შემოსილია სუბალპური მცენარეულობით. მთის ძირას საწალიკეს უღელეტეხილია.
ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
გაზაფხულის ჩვიდმეტი გაელვება
„გაზაფხულის ჩვიდმეტი გაელვება“ (Семнадцать мгновений весны) — 1973 წლის საბჭოთა რუსული მრავალსერიიანი ფილმი. გადაღებულია რეჟისორ ტატიანა ლიოზნოვას მიერ და დაფუძნებულია იულიან სემიონოვის ამავე სახელწოდების რომანზე. შედგება 12 სერიისგან.
სერიალის მთავარი პერსონაჟია საბჭოთა მზვერავი, პოლკოვნიკი ისაევი, იგივე ოტო ფონ შტირლიცი.
ტექნიკური მონაცემები
გადაღებულია შავ-თეთრ ფირზე ჩვეულებრივ ფორმატში. შედგება 12 ეპიზოდისგან. თითო მათგანის ხანგრძლივობა 65-70 წთ. ფილმში გამოყენებულია დოკუმენტური ქრონიკის დიდი რაოდენობა.
ფილმი პირველად ნაჩვენები იყო 1973 წლის 11–24 აგვისტოს, ცენტრალური ტელევიზიის პირველი პროგრამით. მაყურებლების რაოდენობა შეადგენდა 50-80 მილიონს. .
სქოლიო
კატეგორია:რუსული ტელესერიალები კატეგორია:სსრკ-ის ტელესერიალები კატეგორია:1973 წლის სსრკ სერიალები კატეგორია:რუსულენოვანი ფილმები
ზილჩის სერი
ზილჩის სერი — სერი საქართველოში, დედოფლისწყაროს მუნიციპალიტეტში. მდებარეობს ივრის ზეგნის სამხრეთ-აღმოსავლეთ კიდეზე, მდინარე ალაზნის ხეობას გამოყოფს შირაქის ვაკისაგან. უმაღლესი ადგილია მთა ზილჩა (846 მ). აგებულია მესამეულის კონგლომერატებით, თიხებითა და ქვიშაქვებით. სერის აღმოსავლეთი კალთა დაღარულია მშრალი ხევებით და ციცაბოდ ეშვება ალაზნისკენ, სამხრეთი კი თანდათან გადადის ჯეირანთველის ტაფობში. რელიეფისათვის დამახასიათებელია ბედლენდები და ეოლური ფორმები. სერზე აქა-იქ ნათელი ტყეებია, უმეტესად ღვიანები.
სქოლიო
კატეგორია:კახეთის მხარის ქედები
კამაგუანის მუნიციპალიტეტი
კამაგუანი — მუნიციპალიტეტი ვენესუელაში, გუარიკოს შტატში. წარმოადგენს გუარიკოს შტატის 15 მუნიციპალიტეტიდან ერთ-ერთს. დედაქალაქია კამაგუანი, ფართობი 1 164 კმ². ვენესუელის ეროვნული სტატისტიკის ინსტიტუტის 2011 წლის მოსახლეობის აღწერის მიხედვით კამაგუანის მუნიციპალიტეტში ცხოვრობდა 24 675 ადამიანი. მოსახლეობის სიმჭიდროვე შეადგენს 15,50 ადამიანს 1 კვადრატულ კილომეტრზე.
იხილეთ აგრეთვე
კატეგორია:გუარიკოს შტატის მუნიციპალიტეტები
პერგი
პერგი (Perg) — ქალაქი (Stadt) ავსტრიაში, ზემო ავსტრიის ფედერალური მიწის ტერიტორიაზე.
შედის პერგის ოლქის შემადგენლობაში. მოსახლეობა 7516 ადამიანი (2006). ფართობი 27 კმ².
Grand Theft Auto III
Grand Theft Auto III (აგრეთვე ცნობილი როგორც GTA III) — მოქმედებითი-სათავგადასავლო ჟანრის კომპიუტერული ვიდეო თამაში, რომელიც შექმნა DMA Design-მა (დღეს - Rockstar North) და Rockstar Games-მა. იგი არის GTA-ს სერიის პირველი 3D თამაში. გამოიცა 2001 წლის ოქტომბერს PlayStation 2-ისთვის, ხოლო 2003 წლის ნოემბერს Xbox-ისთვის.
რესურსები ინტერნეტში
კატეგორია:2001 წლის ვიდეო თამაშები კატეგორია:Windows-ის თამაშები კატეგორია:PlayStation 2-ის თამაშები კატეგორია:Xbox-ის თამაშები კატეგორია:Rockstar Games კატეგორია:Mac OS X-ის თამაშები კატეგორია:ღია სამყაროს ვიდეო თამაშები
არამ კარამანუკიანი
არამ კარამანუკიანი (Արամ Գարամանուկեան; დ. 1 მაისი, 1910 — გ. 23 დეკემბერი, 1996) — სირიის არმიის გენერალ-ლეიტენანტი. სირიის პარლამენტის წევრი, რამდენიმე წიგნის ავტორი. კარამანუკიანს მედლები მიღებული აქვს ეგვიპტიდან, სომხეთიდან, ლიბანიდან, სირიიდან და საფრანგეთიდან.
ცხოვრება და კარიერა
1932 წელს, კარამანუკიანი ჩაირიცხა დამასკოს სირიის სამხედრო აკადემიაში და სპეციალიზირდა არტილერიაში. 1934 წელს აკადემიის დამთავრების შემდეგ იგი გადაიყვანეს საფრანგეთში გამოყენებითი არტილერიის სკოლაში, სადაც გაიარა დამატებითი მომზადება 1938 წლიდან 1939 წლამდე მან განაგრძო სწავლა  École spéciale militaire de Saint-Cyr-ში, რომელიც დაამთავრა 1945 წელს ოფიცრის წოდებით.
სირიაში დაბრუნებული კარამანუკიანი მიიღეს ახლად შექმნილ სირიის არმიაში, სადაც პასუხისმგებელი იყო სხვადასხვა თანამდებობებზე. მან მონაწილეობა მიიღო არაბეთ-ისრაელის პირველ ომში კუნეიტრას ფრონტზე, როგორც სირიის საარტილერიო პოლკის ლიდერი. 1949 წლიდან 1957 წლამდე ის გახდა სირიის არმიის არტილერიის მთავარი მეთაური. ამ თანამდებობაზე ყოფნისას 1956 წელს მიენიჭა გენერალ-ლეიტენანტის წოდება. მოგვიანებით გადაიყვანეს ვაშინგტონში. საზღვარგარეთ ერთი წლის გატარების შემდეგ 1958 წელს სამხედრო სამსახურიდან გადადგა და საჯარო კარიერა წამოიწყო. იმავე წელს იგი დაქორწინდა ჰასმიგ მეღრიგიანზე, სომეხ ამერიკელზე ნიუ-იორკიდან.
ის პარლამენტის წევრი გახდა 1961 წელს, როგორც დამოუკიდებელი წარმომადგენელი ალეპო. ხანმოკლე პოლიტიკური კარიერის განმავლობაში აირჩიეს ეროვნული თავდაცვის კომისიის წევრად. თუმცა, ქვეყანაში მზარდი არასტაბილურობის გამო, ის 1964 წელს გადადგა პოლიტიკური სფეროდან, რათა განათლების მიღება გაეგრძელებინა.
1964 წელს კარამანუკიანი დაუბრუნდა სამეცნიერო მოღვაწეობას. ის დაესწრო სამართლის კურსებს ბეირუთის სენტ-ჯოზეფ უნივერსიტეტში და დაამთავრა სამართლის ხარისხით. შემდეგ იგი მიიღეს პარიზის სორბონის უნივერსიტეტში. განაგრძო სადოქტორო სწავლა და საბოლოოდ აიღო სამართლის დოქტორის ხარისხი, 1972 წელს. მისი დისერტაცია ეხებოდა სამხედრო სამსახურსა და უცხოელებს, განსაკუთრებით ფრანგულ-სომხურ ლეგიონს.
ახდა შეერთებული შტატების მოქალაქე 1990 წელს.
მთიანი ყარაბაღის ომის დროს მან მოინახულა სხვადასხვა საბრძოლო ფრონტი. იგი განსაკუთრებით აღფრთოვანებული იყო კალბაჯარის ბრძოლაში სომხების გამარჯვებით. სიცოცხლის ბოლო თვეებში კარამანუკიანმა იმოგზაურა მსოფლიოს გარშემო და მოინახულა მეგობრები და ოჯახი სირიაში, სომხეთში, საფრანგეთსა და ლიბანში. შეერთებულ შტატებში დაბრუნების შემდეგ ის მძიმედ დაავადდა და გარდაიცვალა ფორტ ლიში, ნიუ-ჯერსიში 1996 წლის 23 დეკემბერს მისი ნებით, ნეშტი ალეპოსა და სომხეთში გადაასვენეს. სომხეთში მისი ნეშტის ნაწილი ერევანში, ძმის ლევონის გვერდით დაკრძალეს. ალეპოში მისი ნეშტი ადგილობრივ სომხურ ეკლესიაში დაკრძალეს. მის დაკრძალვას მრავალი მაღალი თანამდებობის პირი და წარჩინებული ესწრებოდა.
ჯილდოები
არამ კარამანუკიანმა მედლები მიიღო ეგვიპტიდან, სომხეთიდან, ლიბანიდან, სირიიდან და საფრანგეთიდან. მათ შორისაა:
სქოლიო
კატეგორია:სომეხი სამხედრო მოღვაწეები კატეგორია:სომეხი გენერლები კატეგორია:პარიზის უნივერსიტეტის კურსდამთავრებულები კატეგორია:გარდაცვლილი 1996 კატეგორია:დაბადებული 1910
13
გარდაიცვალნენ
*
ისლანდიის პოლიტიკა
ისლანდიის პოლიტიკა დემოკრატიული საპარლამენტო რესპუბლიკის ფორმითაა წარმოდგენილი, ამდენად მთავრობის თავმჯდომარე ქვეყნის პრემიერ-მინისტრია. პარლამენტი მრავალპარტიულია. ისლანდია მსოფლიოს ერთ-ერთი უძველესი საპარლამენტო დემოკრატიის ქვეყანაა. აღმასრულებელი ხელისუფლება მთავრობას ეკუთვნის. საკანონმდებლო ძალაუფლებით აღჭურვილია მთავრობაც და პარლამენტიც - ალთინგი. ქვეყანა სუვერენულია როგორც აღმასრულებელი ისე საკანონმდებლო თვალსაზრისით.
საკანონმდებლო ხელისუფლება
თანამედროვე ისლანდიური პარლამენტი - ალთინგი ისლ. "Alþingi" 1845 წელს დაარსდა როგორც დანიის მეფის სამეთვალყურეო ორგანო. პარლამენტი საერთო ჯამში 930 წელს დაფუძნებულ ძველისლანდიურ საკრებულოს ჰგავდა, რომელმაც დამოუკიდებლობის შეწყვეტამდე - 1799 წლამდე იარსება. ალთინგში 63 წევრია თავმოყრილი. ისინი 4 წლით არიან არჩეულნი პირდაპირი პროპორციული სისტემით, თუკი მანამდე არ გადააყენებენ თანამდებობიდან. არჩევნებში ხმის მიცემის უფლება 18 წლიდან ეძლევათ ისლანდიის მოქალაქეებს. 1991 წლამდე ალთინგი ზედა და ქვედა პალატებად იყო გაყოფილი, შემდეგ კი ერთპალატიანად გადაკეთდა.
ლიტერატურა
კატეგორია:ისლანდიის პოლიტიკა
კლადნოს რაიონი
კლადნოს რაიონი — რაიონი ცენტრალური ბოჰემიის მხარეში, ჩეხეთში. მისი დედაქალაქია ქალაქი კლადნო. რაიონის ფართობი შეადგენს 719,61 კმ²-ს. 2007 წლის მონაცემებით, მოსახლეობა შეადგენს 152 163 ადამიანს, მოსახლეობის სიმჭიდროვე — 211 ადამიანს კვადრატულ კილომეტრზე.
იხილეთ აგრეთვე
კატეგორია:ჩეხეთის რაიონები
მატსალუს ეროვნული პარკი
მატსალუს ეროვნული პარკი (Matsalu rahvuspark) — ბუნების ნაკრძალი და ეროვნული პარკი ესტონეთში, ლიანემაას მაზრაში. მოიცავს 486,1 კმ² ტერიტორიას, მატსალუს უბეს, მდინარე კასარის დელტას და მიმდებარე არეალს.
მატსალუს ეროვნულ პარკში ბინადრობს საფრთხის ქვეშ მყოფი მრავალი სახეობა, რომელთანაგ ზოგიერთი წითელ წიგნშიცაა შეტანილი, მათ შორისაა თეთრკუდა არწივი, რომელიც კონსერვაციის უმაღლეს კატეგორიას მიეკუთვნება. ბევრი ფრინველი დაცვის მეორე და მესამე კატეგორიაშია. ასევე წარმოდგენილია 22 სახეობის ძლიერ დაცული მცენარე და დაცვის მეორე კატეგორიაში მყოფი ათი სახეობის ძუძუმწოვარი.
სქოლიო
კატეგორია:ესტონეთის ეროვნული პარკები
კუზმინსკოე (ხაროვსკის რაიონი)
კუზმინსკოე (Кузьминское) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 27 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
სან-ჟოზე-დი-მიპიბუ
2010 წლის მონაცემებით, მოსახლეობა 39 776 ადამიანს შეადგენდა, მოსახლეობის სიმჭიდროვე 137 კმ²-ზე. ფართობი 290 331 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
Vim
Vim (, აბრევიატურა: Vi IMproved — „Vi გაუმჯობესებული“) – მძლავრი ტექსტური რედაქტორი, რომელიც არსებითად არის ბილ ჯოის მიერ Unix-ისთვის დაწერილი ტექსტური რედაქტორის Vi-ს კლონი. Vim-ის ავტორია ბრამ მოლენარი, რომელმაც რედაქტორი Vim დააფუძნა Amiga-ზე პორტირებული რედაქტორ Stevie-ის საწყის კოდზე და ვერსია საჯაროდ გამოაქვეყნა 1991 წელს. Vim განკუთვნილია როგორც ბრძანებათა სტრიქონის ინტერფეისით მუშაობისათვის, ასევე ავტონომიური აპლიკაციის სახით გრაფიკული გარემოთი. Vim არის თავისუფალი და ღია საწყისი კოდის მქონე პროგრამული უზრუნველყოფა და ვრცელდება ლიცენზიით, რომელიც შეიცავს გარკვეულ საქველმოქმედო პირობებს, რომლითაც ახალისებს მომხმარებლებს, პროგრამული უზრუნველყოფის მოწონების შემთხვევაში, გაიღონ შემოწირულობა უგანდელი ბავშვებისათვის. Vim-ის ლიცენზია თავსებადია GNU GPL ლიცენზიასთან სპეციალური პირობით, რომელიც ნებას აძლევს სახეცვლილი ასლების გავრცელებაზე GNU GPL 2, ან ნებისმიერი გვიანი ვერსიის ლიცენზიის ქვეშ.
ბურსის პროვინცია
პროვინციის ტერიტორიაზეა იზნიქის ტბა.
მოსახლეობა 2,413 ათ. ადამიანი (2007), უდიდესი ქალაქებია: ბურსა (1194 ათ. ადამიანი, 2000), ენიშეჰირი, მუსტაფა-ქემალფაშა.
სქოლიო
კატეგორია:თურქეთის პროვინციები
Rhytidoponera barnardi
Rhytidoponera barnardi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ვინიცა (ჩრდილოეთი მაკედონია)
ვინიცა (Виница) — ქალაქი ჩრდილოეთ მაკედონიის აღმოსავლეთში, აღმოსავლეთ რეგიონში. ვინიცის თემის ადმინისტრაციული ცენტრი. 2002 წლის აღწერის მონაცემებით ქალაქში ცხოვრობს 10 863 კაცი.
სქოლიო
კატეგორია:ჩრდილოეთ მაკედონიის ქალაქები
ჩაგუარამასის მუნიციპალიტეტი
ჩაგუარამასი — მუნიციპალიტეტი ვენესუელაში, გუარიკოს შტატში. წარმოადგენს გუარიკოს შტატის 15 მუნიციპალიტეტიდან ერთ-ერთს. დედაქალაქია ჩაგუარამასი, ფართობი 2 069 კმ². ვენესუელის ეროვნული სტატისტიკის ინსტიტუტის 2010 წლის მოსახლეობის აღწერის მიხედვით ჩაგუარამასის მუნიციპალიტეტში ცხოვრობდა 15 827 ადამიანი. მოსახლეობის სიმჭიდროვე შეადგენს 5,09 ადამიანს 1 კვადრატულ კილომეტრზე.
იხილეთ აგრეთვე
კატეგორია:გუარიკოს შტატის მუნიციპალიტეტები
Rockstar Lincoln
რესურსები ინტერნეტში
კატეგორია:Rockstar Games კატეგორია:გაერთიანებული სამეფოს კომპანიები კატეგორია:ვიდეო თამაშების მწარმოებელი კომპანიები
იჟევსკი
იჟევსკი (Ижевск) — ვოლგისპირეთისა და ურალისწინეთის მსხვილი სამრეწველო, სავაჭრო, სამეცნიერო-საგანმანათლებლო და კულტურული ცენტრი, უდმურტეთის დედაქალაქი. მოსახლეობის რაოდენობის მიხედვით რუსეთის ფედერაციის ქალაქებს შორის მეოცე ადგილი უკავია. 2020 წლის მონაცემებით ქალაქის მოსახლეობა შეადგენს 648 146 ადამიანს, საშუალო სიმჭიდროვე კმ²-ზე შეადგენს 1,996 ადამიანს. ქალაქის ფართობი შეადგენს 316.66 კმ²-ს. იჟევსკი დაარსდა 1760 წელს, ხოლო ქალაქის სტატუსი მიიღო 1918 წელს. დასახლებული პუნქტი იყოფა ხუთ ოლქად. ქალაქი გაშენებულია მდინარე იჟის ნაპირებზე. იჟევსკის ყველაზე ცხელი თვეებია ივნისი და ივლისი, ხოლო ყველაზე ცივი თვეებია იანვარი და თებერვალი. ქალაქის ყოველწლიური ნალექების რაოდენობა შეადგენს 532 მმ-ს.
რესურსები ინტერნეტში
კატეგორია:უდმურტეთის ქალაქები
ბრიტანეთის ზღვისიქითა ტერიტორიები
მინი|მარჯვნივ|250px|ბრიტანეთის ზღვისიქითა ტერიტორიები ბრიტანეთის ზღვისიქითა ტერიტორია მოიცავს თოთხმეტ ტერიტორიას, რომლებიც არ არიან გაერთიანებული სამეფოს ტერიტორიის მთავარი ნაწილები, თუმცა მის იურისდიქციაში შედიან. ეს ტერიტორიები ბრიტანეთის იმპერიის გადმონაშთია, ამ სახელმწიფოებს არა აქვთ მოპოვებული დამოუკიდებლობა.
ბრიტანეთის შემადგენლობაში არსებულ ამ მიწებს სახელი „ბრიტანეთის ზღვისიქითა ტერიტორია“ ეწოდა 2002 წელს მიღებული აქტის შემდეგ. 2002 წლამდე ამ ტერიტორიას ერქვა ბრიტანეთის დამოუკიდებელი ტერიტორია. 1981 წლამდე კი ერქვა კოლონია ან სამეფო კოლონია.
ბრიტანეთის თოთხმეტი ზღვისიქითა ტერიტორიაა: ანგილია, ბერმუდა, ბრიტანეთის ანტარქტიდული ტერიტორია, ბრიტანეთის ინდოეთის ოკეანის ტერიტორია, ბრიტანეთის ვირჯინის კუნძულები, კაიმანის კუნძულები, ფოლკლენდის კუნძულები, გიბრალტარი, მონსერატი, წმინდა ელენე, ამაღლება და ტრისტანი-და-კუნია, ტერქსისა და კაიკოსის კუნძულები, პიტკერნის კუნძულები, სამხრეთი გეორგია და სამხრეთ სენდვიჩის კუნძულები და აკროტირი და დეკელია. ინგლისის პრეტენზიები და გავლენა ანტარქტიდაზე არ უღიარებია ყველა ქვეყანას. ბრიტანეთის ზღვისიქითა ტერიტორიების სავარაუდო ფართობი არის 1 728 000 კმ² (667 018 კვადრატული მილი), ამ ტერიტორიებზე საერთო ჯამში ცხოვრობს დაახლოებით 260 000 ადამიანი.
ტერიტორიები ჯერსი და გერნსი (ცნობილი როგორც ნორმანდიის კუნძულები) და კუნძული მენი, წარმოადგენს ბრიტანეთის გვირგვინის ქვეშ გაერთიანებულ ტერიტორიებს, თუმცა მათ განსაკუთრებული უფლებები გააჩნია.
ბრიტანეთის ზღვისიქითა ტერიტორიები
დიდი ბრიტანეთის 14 ზღვისიქითა ტერიტორიებია:
სქოლიო
კატეგორია:დიდი ბრიტანეთის ზღვისიქითა ტერიტორიები კატეგორია:დამოკიდებული ტერიტორიები
15
გარდაიცვალნენ
*
დინ ლიჟენი
დინ ლიჟენი (丁立人; დ. 22 ოქტომბერი, 1992, ვენჭოუ, ჩინეთი) — ჩინელი მოჭადრაკე, მსოფლიოს მე-17 ჩემპიონი ჭადრაკში. პირველი ჩინელი, რომელიც ჭადრაკში მსოფლიო ჩემპიონი გახდა მამაკაცებს შორის.
ბიოგრაფია
დინ ლიჟენი 2009, 2011 და 2012 წლებში ჩინეთის ჩემპიონი იყო ჭადრაკში მამაკაცებს შორის. 2017 წელს ჩინეთში პირველი მოჭადრაკე მამაკაცი გახდა, რომელიც გავიდა პრეტენდენტების ტურნირზე ჭადრაკში, სადაც მეოთხე ადგილი დაიკავა. ის ერთადერთი იყო ამ ტურნირზე, რომელსაც პარტია არ წაუგია.
მსოფლიო ჩემპიონი
2022 წლის პრეტენდენტების ტურნირზე მადრიდში მეორე ადგილი დაიკავა, რამაც კარლსენის მიერ მსოფლიო ჩემპიონის წოდებისთვის მატჩში მონაწილეობაზე უარის თქმის გამო, უფლება მისცა იან ნეპომნიაშჩისთან ერთად ჩემპიონის ტიტულის მოსაპოვებელ მატჩში მიეღო მონაწილეობა.
2023 წლის აპრილში ლიჟენმა ყაზახეთის დედაქალაქ ასტანაში გამართულ მატჩში რუსეთის წარმომადგენელი იან ნეპომნიაშჩი დაამარცხა საერთო ანგარიშით 9½ : 8½ (7 : 7 ძირითადი პარტიები და 2½ : 1½ დამატებითი) და გახდა მსოფლიო ჩემპიონი ჭადრაკში.
სქოლიო
კატეგორია:დაბადებული 1992 კატეგორია:დაბადებული 24 ოქტომბერი კატეგორია:ჭადრაკის დიდოსტატები კატეგორია:მსოფლიო ჩემპიონები ჭადრაკში კატეგორია:ჩინელი მოჭადრაკეები
ბაჰრი-ფაშა თავდგირიძე
მინი|ბაჰრი-ფაშა ბაჰრი-ფაშა თავდგირიძე (Çürüksulu Bahri Paşa; დ. 1870, ქობულეთი, — გ. 1915, სტამბოლი) — ოსმალეთის იმპერიის სამხედრო მოღვაწე, გენერალი (1883); წარმოშობით ქობულეთელი თავდგირიძე.
მონაწილეობდა რუსეთ-ოსმალეთის (1877–1878) ომში. იყო დივიზიის მეთაური. სხვა­და­სხვა დროს ეკავა შკოდერის და ვანის ვალის თანამდებობები. 1909 წელს თანამდებობიდან გადადგა. დაკრძალულია სტამბოლში, კარაჯა-ახმადის სასაფლაოზე.
ლიტერატურა
კატეგორია:დაბადებული 1870 კატეგორია:გარდაცვლილი 1915 კატეგორია:ქობულეთში დაბადებულები კატეგორია:ოსმალეთში მოღვაწე ქართველები კატეგორია:თურქი სამხედრო მოღვაწეები
სახარისმაღალი
სახარისმაღალი — მწვერვალი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე 3906 მ. აგებულია იურული თიხაფიქლებითა და ქვიშაქვებით. სახარისმაღალს ახასიათებს ნივალური ლანდშაფტი. მწვერვალის სიახლოვესაა უღელტეხილი სახარისღელე.
ლიტერატურა
კატეგორია:მცხეთა-მთიანეთის მხარის მთები
კოლინის რაიონი
იხილეთ აგრეთვე
კატეგორია:ჩეხეთის რაიონები
დიდი ნეძის კახათი
დიდი ნეძის კახათი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, დიდი ნეძის თემი (სოფლები: დიდი ნეძი, დიდი ნეძის კახათი, დიხაგუძუბა). მდებარეობს ოდიშის დაბლობზე, მდინარე ჯუმის (ენგურის მარცხენა შენაკადი) სანაპირო, ზღვის დონიდან 15 მეტრი, ზუგდიდიდან 20 კმ. ცაცხვიდან 8 კმ.
დემოგრაფია
2014 წლის აღწერის მონაცემებით სოფელში ცხოვრობს 362 ადამიანი.
სქოლიო
კატეგორია:ზუგდიდის მუნიციპალიტეტის სოფლები
საბა სვინგელოზი
საბა სვინგელოზი — XII საუკუნის ქართველი ჰიმნოგრაფი. კარის (ყარსის) ეპისკოპოსი; არის ცნობები, რომ არსენ ბულმაისიმისძის თანამედროვე იყო. მას მიაწერენ დავით აღმაშენებლის „ცხოვრებას“ და ბერძნულიდან ძლისპირთა კრებულის გადმოღებას. ჩვენამდე მოღწეულია საბა სვინგელოზის „გალობანი ქრისტეს განგებულებისა და განკაცებისანი“, რომლის აკროსტიქიდანაც ჩანს, რომ ეს გალობა დაწერილია ვარდან აბუსერისძის თხოვნით.
გუდაური
მინი|350px|გუდაური ზამთარში გუდაური — სამთო-სათხილამურო კურორტი საქართველოში, ყაზბეგის მუნიციპალიტეტში, ცენტრალური კავკასიონის სამხრეთ ფერდობებზე, თბილისიდან 120 კმ-ში, ზღვის დონიდან 2196 მ სიმაღლეზე. 2014 წლის აღწერის მონაცემებით სოფელში ცხოვრობს 54 ადამიანი.
დასახლება გაჩნდა XIX საუკუნის 60-იან წლებში. 1887 წელს გაიხსნა მეტეოროლიგური სადგური. კურორტის პოპულარობა ახლომდებარე საქართველოს სამხედრო გზამ განაპირობა. ამ უკანასკნელის გუდაური-მლეთის მონაკვეთი (მლეთის დაღმართი, ინჟინერი — ბ. სტატკოვსკი, 1855-1861) ერთ-ერთ ყველაზე შთამბეჭდავ სამთო გზად ითვლებოდა. კურორტის პირველი მოთხილამურეები ხელოვნურად შექმნილი საწეველებით სარგებლობდნენ და მთაზე ჩამოსასრიალებლად ავტომობილის ჯალამბარის („ლებიოდკის“) მეშვეობით ადიოდნენ.